pythainlp/thai-wiki-dataset-v4 huggingface dataset:
สโมสรฟุตบอลสตาดแรแน

สโมสรฟุตบอลสตาดแรแน ([stad ʁɛnɛ]) หรือ สตาดแรแน หรือ แรน ([ʁɛn]) เป็นสโมสรฟุตบอลอาชีพตั้งอยู่ที่เมืองแรน ประเทศฝรั่งเศส ก่อตั้งในปี ค.ศ. 1901 และปัจจุบันกำลังแข่งขันในลีกเอิง ลีกระดับสูงสุดของประเทศ แรนใช้โรอาซงปาร์กซึ่งตั้งอยู่ใจกลางเมือง เป็นสนามเหย้า 
แรนก่อตั้งในปี ค.ศ. 1901 ในชื่อ สตาดแรแน และเป็นหนึ่งในสมาชิกผู้ก่อตั้งลีกสูงสุดของฝรั่งเศส สโมสรคู่ปรับที่สำคัญคือ น็องต์ โดยแรนและน็องต์เป็นสองจากหลายสโมสรที่แข่งขันในบรูต็องดาร์บี อันดับที่ดีที่สุดของสโมสรคืออันดับที่ 4 ซึ่งเคยทำได้สี่ครั้ง ครั้งล่าสุดในฤดูกาล 2006–07 แรนคว้าแชมป์กุปเดอฟร็องส์ 3 สมัย
ประวัติ.
แรนเป็นที่รู้จักกันในด้านระบบเยาวชน โดยมีศูนย์ฝึก Henri Guérin ก่อตั้งในปี ค.ศ. 2000 สหพันธ์ฟุตบอลฝรั่งเศสจัดให้แรนเป็นสโมสรที่มีระบบเยาวชนดีที่สุดในประเทศ และได้อันดับหนึ่งในการจัดอันดับเมื่อสองปีหลังสุด ความสำเร็จของทีมชุดอายุไม่เกิน 19 ปี คือการคว้าแชมป์ Coupe Gambardella สามสมัยในปี 1973, 2003 และ 2008 ผู้เล่นที่มีชื่อเสียงที่จบจากหลักสูตรเยาวชนแห่งนี้ อาทิ Sylvain Wiltord, ยออาน กูร์กุฟ, Yann M'Vila, Moussa Sow, Yacine Brahimi, อาบดูลาย ดูกูเร, อุสมาน แดมเบเล และ Jimmy Briand
พระครูอุดมวิชชากร (เหมือน อินฺทโชโต)

พระครูอุดมวิชชากร (หลวงปู่เหมือน อินฺทโชโต) อดีตเจ้าอาวาสวัดกำแพง และอดีตเจ้าคณะตำบลบางปลาสร้างเขต 2 หลวงปู่เหมือน ท่านเป็นเกจิดังของวัดกำแพง ตำบลมะขามหย่ง อำเภอเมืองชลบุรี จังหวัดชลบุรี ท่านพัฒนาวัดกำแพงจนมีความรุ่งเรืองในหลายๆ ด้าน และยังเป็นผู้อุปการะ องค์อุปการะยุวพุทธิกสมาคมชลบุรี ในพระสังฆราชูปถัมภ์ , อุปการะโรงเรียนเทศบาลวัดกำแพง (อุดมพิทยากร) และองค์อุปการะมูลนิธิพระครูอุดมวิชชากร อีกด้วย วัตถุมงคลของท่านได้ความนิยมอย่างมากโดยเฉพาะปิดตา และเหรีญรุ่นแรก
ประวัติ.
 พระครูอุดมวิชชากร ท่านมีนามเดิมว่า " เหมือน " นามสกุล " ถาวรวัฒนะ " เกิดเมื่อวันที่ 13 กุมภาพันธ์ พ.ศ. 2436 ปีมะเส็ง ณ บ้าน ตำบลมะขามหย่ง อำเภอเมืองชลบุรี จังหวัดชลบุรี ตรงกับสมัยรัชกาลที่ 5 โยมบิดาชื่อ ตึ๋ง โยมมารดาชื่อ ปุ่น ถาวรวัฒนะ (มารดาเป็นน้องสาวของหลวงพ่อเจียม อดีตเจ้าอาวาสวัดกำแพง)
บรรพชา.
 หลวงปู่เหมือน ท่านบรรพชาเป็นสามเณร แล้วจึงอุปสมบทต่อ
อุปสมบท.
หลวงปู่เหมือน อายุได้ 20 ปีบริบูรณ์ จึงได้อุปสมบท ณ พัทธสีมาวัดเสม็ด ตำบลเสม็ด อำเภอเมืองชลบุรี จังหวัดชลบุรี เมื่อปี 2456 โดยมี
- พระอุปัชฌาย์ พระอธิการจั่น วัดเสม็ด ต.เสม็ด อ.เมือง จ.ชลบุรี
- พระกรรมวาจาจารย์ พระวินัยธรรม (ถมยา) วัดกลาง ต.มะขามหย่ง อ.เมืองชลบุรี จ.ชลบุรี
- พระอนุสาวนาจารย์ พระอธิการหมอน วัดกำแพง ต.มะขามหย่ง อ.เมืองชลบุรี จ.ชลบุรี
ท่านได้รับฉายาทางธรรมว่า " อินฺทโชโต " แปลว่า " ผู้รุ่งเรืองดุจพระอินทร์ "
งานด้านการศึกษา.
 เป็นองค์อุปการะ ได้ดำรงตำแหน่งองค์อุปการะสถาบันต่างๆ ดังนี้
#องค์อุปการะยุวพุทธิกสมาคมชลบุรี ในพระสังฆราชูปถัมภ์
#องค์อุปการะโรงเรียนเทศบาลวัดกำแพง (อุดมพิทยากร)
#องค์อุปการะมูลนิธิพระครูอุดมวิชชากร
มรณภาพ.
 หลวงปู่เหมือน มรณภาพด้วยโรคหัวใจล้มเหลว ณ กุฏิเก่าของท่านในวัดกำแพง เมื่อวันพฤหัสบดีที่ 23 สิงหาคม พ.ศ. 2527 สิริอายุได้ 91 พรรษาที่ 71
ทันดรา

ในทางภูมิศาสตร์กายภาพ ทันดรา หรือ ทุนดรา  เป็นชีวนิเวศชนิดหนึ่งที่การเติบโตของไม้ต้นถูกจำกัดด้วยอุณหภูมิต่ำและฤดูกาลเติบโตสั้น อุณหภูมิต่ำมากจนทำให้น้ำกลายเป็นน้ำแข็งได้ มีทันดราอยู่สามชนิด ทันดราอาร์กติก ทันดราแบบแอลป์ และทันดราแอนตาร์กติก ในทุนดรา พืชพรรณประกอบด้วยไม้พุ่มแคระ กก มอสส์ และไลเคน มีไม้ต้นเติบโตประปรายในบริเวณทันดราบางแห่ง เขตรอยต่อระหว่างทันดราและป่าเรียก ระดับปลอดไม้ต้น (tree line หรือ timberline)
เจ้าชายกุณาละ

เจ้าชายกุนาละ (อักษรโรมัน: Kunala, Kuṇāla, ประสูติ 263 ปีก่อนคริสตกาล) พระราชโอรสของจักรพรรดิแห่ง ราชวงศ์โมริยะ พระเจ้าอโศกมหาราช และ พระนางปัทมวตี และเป็น ทายาทโดยสันนิษฐาน ของพระเจ้าอโศกมหาราชซึ่งมีสิทธิ์ในราชบัลลังก์ของ จักรวรรดิเมารยะ ที่ปกครองอนุภูมิภาคชมพูทวีปทั้งหมดหลังจากที่พระราชโอรสองค์ใหญ่ของพระเจ้าอโศกคือ พระมหินทรเถระ ออกผนวช
จังหวัดโอกซีเดนตัลมินโดโร

โอกซีเดนตัลมินโดโร  หรือ คันลูรังมินโดโร  เป็นจังหวัดในเขตมีมาโรปา ประเทศฟิลิปปินส์ ครอบคลุมพื้นที่ทางตะวันตกของเกาะมินโดโร เมืองศูนย์กลางคือมัมบูเรา แต่เมืองที่มีประชากรมากที่สุดคือซันโฮเซ ใน ค.ศ. 2015 จังหวัดโอกซีเดนตัลมินโดโรมีประชากร 487,414 คน ตั้งอยู่ใกล้กับช่องแคบเกาะเวิร์ด ศูนย์กลางความหลากหลายทางชีวภาพทางทะเลของโลก
เกเลชี อิเฮอานาชอ

เกเลชี ปรอมีเซ อิเฮอานาชอ (อักษรโรมัน: Kelechi Promise Iheanacho; เกิด 3 ตุลาคม ค.ศ. 1996) เป็นนักฟุตบอลอาชีพชาวไนจีเรีย ปัจจุบันลงเล่นในตำแหน่งกองหน้า ให้กับเซบิยา และทีมชาติไนจีเรีย
เขาเคยเล่นให้กับแมนเชสเตอร์ซิตีโดยได้เลื่อนขึ้นมาเล่นชุดใหญ่ของแมนเชสเตอร์ซิตีในฤดูกาล 2015–16 ก่อนย้ายสู่เลสเตอร์ซิตีด้วยค่าตัว 25 ล้านยูโร ในปี ค.ศ. 2017 
เขายังเป็นส่วนหนึ่งของทีมชาติไนจีเรียชุดชนะเลิศ ฟุตบอลโลกเยาวชนรุ่นอายุไม่เกิน 17 ปี 2013 และอยู่ในทีมรุ่นอายุไม่เกิน 20 ปี ที่แข่งขันในฟุตบอลโลกเยาวชนรุ่นอายุไม่เกิน 20 ปี 2015 ที่ประเทศชิลี เขาได้รับโอกาสลงเล่นกับทีมชุดใหญ่มาตั้งแต่ปี ค.ศ. 2015 รวมทั้งใน ฟุตบอลโลก 2018 และแอฟริกาคัพออฟเนชันส์ 2021
เกียรติประวัติ.
สโมสร.
แมนเชสเตอร์ซิตี
เลสเตอร์ซิตี
ทีมชาติ.
ไนจีเรีย รุ่นอายุไม่เกิน 17 ปี
เอ็นซีที 2018 เอ็มพาที

NCT 2018 Empathy คือสตูดิโออัลบั้มเปิดตัวโดยกลุ่มบอยแบนด์ชาวเกาหลีใต้ NCT วางจำหน่ายในวันที่ 14 มีนาคม ค.ศ.2018, สังกัด S.M. Entertainment และ iriver Inc. อัลบั้มนี้เป็นจุดเด่นของสมาชิกใหม่ของวง Kun, Jungwoo และ Lucas ในอัลบั้มประกอบไปด้วยเพลงทั้ง 14 แทร็ก มี 9 แทร็กที่จะออกก่อนหน้านี้โดยเป็นซิงเกิลดิจิทัล "NCT 2018 Empathy" มียอดสั่งจองล่วงหน้าทั้งหมด 203,000 แผ่นก่อนที่จะมีการเปิดตัว
ประวิตร โรจนพฤกษ์

ประวิตร โรจนพฤกษ์ เป็นนักหนังสือพิมพ์ชาวไทยซึ่งเป็นผู้เขียนอาวุโสของหนังสือพิมพ์ "ข่าวสดอิงลิช" เดิมเขาเขียนคอลัมน์ประจำให้กับหนังสือพิมพ์ "เดอะเนชั่น" แต่ถูกบีบให้ลาออกเนื่องจากความเห็นทางการเมืองของเขาหลังรัฐประหารในปี 2557 คณะรักษาความสงบแห่งชาติได้ออกคำสั่งที่ 6/2557 ให้เขามารายงานตัวในวันที่ 25 พฤษภาคม พ.ศ. 2557 เรื่อง ก่อนหน้านั้น เขาเป็นนักต่อสู้เรียกร้องประชาธิปไตยและเสรีภาพในการแสดงออกคนสำคัญ และถูกสอบสวนหลายครั้ง หลังรัฐประหารเขาถูกจับในข้อหาความผิดต่อองค์พระมหากษัตริย์และควบคุมตัวหนึ่งสัปดาห์ เขาวิจารณ์คณะทหารผู้ยึดอำนาจปกครองและความพยายามจำกัดเสรีภาพอย่างมาก เขาเคยถูกควบคุมตัวเพื่อ "ปรับทัศนคติ" สองครั้ง และในปี 2560 มีข้อกล่าวหาปลุกปั่นให้ขัดขืนอำนาจปกครองจากโพสต์เฟซบุ๊ก
เขาเป็นเฟลโลว์รอยเตอส์ที่มหาวิทยาลัยฟิลิปปินส์ และนักเรียนทุนชีฟเวนนิงที่มหาวิทยาลัยออกซฟอร์ด แอนดรูว์ แม็กเกรเกอร์ มาร์แชลล์อธิบายประวิทย์ว่าเป็น "ผู้สื่อข่าวยอดเยี่ยมคนหนึ่งของประเทศ"
เอ็นซีทีไลฟ์

NCT Life  คือชุดรายการวาไรตี้เกาหลีที่มีวงบอยแบนด์ของเกาหลีใต้ NCT. Currently, โดยมี 10 ฤดูกาลที่แตกต่างกัน
เรื่องย่อ.
สมาชิกในกลุ่มได้เปิดเผยชีวิตประจำวันของตนและให้ผู้ชมได้เห็นกิจกรรมของสมาชิก
รายชื่อรางวัลที่เอ็นซีทีได้รับ

นี่คือรางวัลและการเสนอชื่อที่ได้รับโดย วงบอยแบนด์ที่ก่อตั้งขึ้นเมื่อปีค.ศ. 2016 ค่าย S.M. Entertainment
Korean.
Asia Artist Awards.
Established in 2016, the honor Korean music, television and film. NCT have received five awards from seven nominations.
Gaon Chart Music Awards.
Established in 2011 and presented by the Korean Music Content Industry Association, the is a major annual music awards show. NCT have received two awards from eleven nominations.
Golden Disc Awards.
Established in 1986, is a significant annual music awards show in South Korea. NCT have received three awards from eighteen nominations.
Korea Popular Music Awards.
The awards ceremony is organized by the Korea Singers Association, the Korea Entertainment Producer's Association, the Recording Industry Association of Korea, the Federation of Korean Music Performers, and the Korea Music Copyright Association.
Korean Music Awards.
Established in 2004, the is an annual music awards show that honors artists in South Korea. NCT have received one nomination.
Melon Music Awards.
Established online in 2005 and with an awards show in 2009, is a significant annual music awards show that honors artists for their chart performance on the largest music streaming service in South Korea, "Melon". NCT have received four nomination.
Mnet Asian Music Awards.
Established in 1999 and presented by "Mnet", the Mnet Asian Music Awards is a significant annual music awards show held in various Asian countries. NCT have received seven awards from nineteen nominations.
Seoul Music Awards.
Established in 1990 and presented by "Sports Seoul", the is a significant annual music awards show honoring outstanding achievements in the music industry in South Korea. NCT have received four awards from twenty-six nominations.
Soribada Best K-Music Awards.
Established in 2017, the is an annual music awards show presented by "Soribada", a music streaming service in South Korea. NCT have received five awards from eight nominations.
The Fact Music Awards.
 are an annual South Korean music award show established in 2019 to recognize major contributors to the "Hallyu Wave", with a focus on fandoms. NCT have received two nominations.
International.
BreakTudo Awards.
The BreakTudo Awards is a Brazilian award show held annually by BreakTudo, a news and entertainment website. NCT have received three nominations.
MTV Video Music Award.
An MTV Video Music Award is an award presented by the cable channel MTV to honor the best in the music video medium. NCT have received one nomination.
Teen Choice Awards.
Established in 1999 and presented by "Fox", the Teen Choice Awards are voted on by teenagers in the United States to honor the year's biggest achievements in music, movies, fashion, sports, and television. NCT have received two nominations.
V Chart Awards.
Established in 2013 and presented by "YinYueTai", the V Chart Awards is an annual music awards show held in China. NCT have received three awards from three nominations.
บีกินอะเกน (เพลงเทย์เลอร์ สวิฟต์)

"บีกินอะเกน"  เป็นเพลงที่ประพันธ์และบันทึกโดยนักร้องนักแต่งเพลงชาวอเมริกัน เทย์เลอร์ สวิฟต์ สำหรับสตูดิโออัลบั้มที่สี่ "เรด" (2012) วางจำหน่ายเป็นซิงเกิลที่สอง เมื่อวันที่ 1 ตุลาคม ค.ศ. 2012 โดยบิกมะชีนเรเคิดส์ เพลง "บีกินอะเกน" ผลิตโดยสวิฟต์, แดนน์ ฮัฟฟ์ และนาธาน แชปแมน เป็นเพลงบัลลาดคันทรี ซอฟต์ร็อก และโฟล์กป็อปที่นุ่มนวล พร้อมด้วยกีตาร์อะคูสติกแบบอาร์เปจจิเอต กีตาร์สตีล และเครื่องเพอร์คัชชัน บทประพันธ์เพลงบรรยายถึงการตกหลุมรักอีกครั้งหลังจากผ่านความอกหักมา
นักวิจารณ์เพลงต่างชื่นชมการผลิตที่นุ่มนวลและการประพันธ์เพลงที่ถ่ายทอดเรื่องราวได้ดี โดยบางส่วนก็ชื่นชมมุมมองความเป็นผู้ใหญ่ของสวิฟต์ที่เกี่ยวกับความรัก "บีกินอะเกน" ได้รับการเสนอชื่อเข้าชิงรางวัลเพลงคันทรียอดเยี่ยมจากงานประกาศรางวัลแกรมมีประจำปีครั้งที่ 56 ในปี 2014 โดยในสหรัฐ ซิงเกิลนี้มีอันดับสูงสุดถึงอันดับ 7 ใน"บิลบอร์ด"ฮอต 100 และอันดับ 10 ใน ฮอตคันทรีซองส์ และได้รับการรับรองระดับแพลตตินัมโดยสมาคมผู้ประกอบกิจการเพลงของสหรัฐอเมริกา ซิงเกิลนี้ขึ้นถึงอันดับ 4 ในแคเนเดียนฮอต 100 และได้รับการรับรองในออสเตรเลีย บราซิล และแคนาดา
มิวสิกวิดีโอกำกับโดยฟิลิป แอนเดลแมน ซึ่งถ่ายทำในปารีส โดยแสดงให้เห็นถึงสวิฟต์เดินเล่นไปรอบ ๆ เมืองกับผู้ชายที่เธอสนใจ สวิฟต์ได้ทำการแสดงเพลง "บีกินอะเกน" ในงานคันทรีมิสิกอะโซชีเอชันอะวอดส์ ในปี 2012 และในเดอะเรดทัวร์ (2013–2014) นอกจากนี้ เธอยังร้องเพลงนี้ในวันทัวร์ครั้งหลัง ๆ ของเธออีกด้วย ได้แก่ เรพิวเทชันสเตเดียมทัวร์ ในปี 2018 และดิเอราส์ทัวร์ ในปี 2023–2024 หลังจากเกิดข้อพิพาทในปี 2019 เกี่ยวกับความเป็นเจ้าของผลงานเพลงเก่าของสวิฟต์ เธอจึงอัดเพลงใหม่อีกครั้งในชื่อ "บีกินอะเกน (เทย์เลอร์เวอร์ชัน)" สำหรับอัลบั้ม"เรด (เทย์เลอร์เวอร์ชัน)" (2021)
เบื้องหลังและการจำหน่าย.
สวิฟต์กล่าวว่าเพลง "เล่าเกี่ยวกับเมื่อคุณผ่านความสัมพันธ์แย่ ๆ มา และคุณได้ปัดฝุ่นตนเอง และออกเดตแรกหลังการเลิกราที่แย่และความเปราะบางที่เกิดขึ้นกับสิ่งเหล่านั้น" เธอแสดงตัวอย่างเพลงในรายการ"กูดมอร์นิงอเมริกา" ในวันที่ 24 กันยายน ค.ศ. 2012 และออกจำหน่ายในไอทูนส์ในวันถัดมา เดิมเป็นซิงเกิลประชาสัมพันธ์ เพลงสี่เพลงแรกจากอัลบั้ม"เรด"ถูกปล่อยตลอดเวลาสี่สัปดาห์ก่อนจำหน่ายอัลบั้ม มีการประกาศว่าเพลงนี้เป็นซิงเกิลที่สองจากอัลบั้ม"เรด" ซีดีซิงเกิลที่ระบุหมายเลขวางจำหน่ายในวันที่ 23 ตุลาคม ค.ศ. 2012 พิเศษในแอมะซอนดอตคอม และร้านค้าทางการของสวิฟต์
องค์ประกอบและบทประพันธ์.
"บีกินอะเกน" เป็นเพลงบัลลาดแนวคันทรี โฟล์กป็อป และซอฟต์ร็อก ที่เน้นด้วยแมนโดลินและแบนโจ กีตาร์สตีล กีตาร์อะคูสติกแบบอาร์เปจจิเอต และเครื่องเพอร์คัชชันที่นุ่มนวลในการผลิต มาร์ก โฮแกน จาก"สพิน" พบว่าเครื่องดนตรีเหล่านี้ชวนให้นึกถึงดนตรีของนักร้องและนักแต่งเพลงซอฟต์ร็อกในยุค 1970 อย่างโจนี มิตเชลล์ และเจมส์ เทย์เลอร์ ซึ่งบทประพันธ์เพลงกล่าวถึงคนหลังว่า "You said you never met one girl who have as many James Taylor records as you/ But I do." (แปล: เธอบอกว่าเธอไม่เคยเจอผู้หญิงที่มีเพลงของเจมส์ เทย์เลอร์เยอะเหมือนเธอ /แต่ฉันมีเพลงของเขานะ) สำหรับนักวิจารณ์เพลง แอนนา ซาเลสกี เพลง "บีกินอะเกน" ชวนให้นึกถึงเพลงของเจมส์ เทย์เลอร์ และคริส คริสตอฟเฟอร์สัน ซึ่งสวิฟต์ระบุว่าเป็นแรงบันดาลใจของเธอ ลินด์เซย์ โซลาดซ์ จาก"เดอะนิวยอร์กไทมส์" พบว่าเพลงนี้มี "กลิ่นอายของร้านกาแฟ" นักดนตรีวิทยา เจมส์ อี. เปโรน เชื่อว่าการผลิตเพลงนี้ช่วยยืนยันความสำคัญของรากฐานดนตรีคันทรีของสวิฟต์ใน"เรด" ซึ่งเป็นเพลงที่ครอบคลุมหลายแนวและเน้นแนวเพลงป็อป
ชาร์ต.
<templatestyles src="Col-begin/styles.css"/>
ทางหลวงสหรัฐหมายเลข 9

ทางหลวงสหรัฐหมายเลข 9  เป็นทางหลวงสหรัฐแนวเหนือ–ใต้ ในรัฐเดลาแวร์ รัฐนิวเจอร์ซีย์ และรัฐนิวยอร์ก เป็นหนึ่งในสองทางหลวงสหรัฐที่เชื่อมต่อด้วยเรือข้ามฟาก (ของทางหลวงสายนี้ คือ เรือข้ามฟากเคปเมย์–ลูอิส ระหว่างเมืองลูอิส รัฐเดลาแวร์ และเมืองเคปเมย์ รัฐนิวเจอร์ซีย์) ส่วนอีกสายหนึ่ง คือ ทางหลวงสหรัฐหมายเลข 10 ทางหลวงสหรัฐหมายเลข 9 กำหนดให้เป็นทางหลวงแนวตะวันออก–ตะวันตก ในรัฐเดลาแวร์ และส่วนที่เหลือเป็นแนวเหนือ–ใต้ เส้นทางมีปลายทิศใต้อยู่ในเมืองลอเริล รัฐเดลาแวร์ ที่ทางแยกกับทางหลวงสหรัฐหมายเลข 13 ขณะที่ปลายทิศเหนืออยู่ที่ทางแยกต่างระดับกับอินเตอร์สเตต 87 ในแชมเพลน รัฐนิวยอร์ก และยังมีถนนต่อขึ้นไปทางทิศเหนือแต่เป็นทางตันบริเวณพรมแดนประเทศแคนาดา–สหรัฐอเมริกา ทางหลวงสายนี้ถูกกล่าวถึงในเพลงของบรูซ สปริงส์ทีน ชื่อเพลงว่า "บอร์นทูรัน" และในเพลง "มายเจอรัลดีนไลส์โอเวอร์เดอะเดลาแวร์" (My Geraldine Lies Over the Delaware) ของวงเดอะวอนเดอร์เยียส์
โรงเรียนปากพนัง

โรงเรียนปากพนัง เป็นโรงเรียนประจำอำเภอปากพนัง จังหวัดนครศรีธรรมราช เปิดสอนในระดับชั้นมัธยมศึกษาตอนต้น ถึง ระดับชั้นมัธยมศึกษาตอนปลาย แบบสหศึกษา ตั้งอยู่เลขที่ 27 ถนนชายทะเล ตำบลปากพนัง อำเภอปากพนัง จังหวัดนครศรีธรรมราช
ประวัติ.
โรงเรียนปากพนัง ก่อตั้งเมื่อ 22 สิงหาคม พ.ศ. 2442 ที่วัดเสาธงทอง โดยพระรัตนธัชมุนี (ม่วง รตนทฺธโช) ผู้อำนวยการศึกษามณฑลนครศรีธรรมราช เดิมใช้ชื่อว่าโรงเรียนไพบูลย์บำรุง มีหลวงพิบูลย์สมบัติ นายอำเภอเบี้ยซัด นายผัน ผู้พิพากษาศาลแขวงเบี้ยซัด และพระทอง เจ้าอธิการวัดเสาธงทอง เป็นผู้อุปถัมภ์ มีนักเรียน 21 คน
ต่อมาเมื่อ พ.ศ. 2565 ได้สร้างอาคารเรียนขึ้นบริเวณโรงเรียนเทศบาลปากพนัง 1 และเมื่อ พ.ศ. 2481 ได้ย้ายไปเรียนที่วัดนันทาราม และได้สร้างอาคารเรียนถาวรขึ้น ณ ที่ตั้งโรงเรียนปากพนังปัจจุบัน โดยเปิดเรียนเมื่อ พ.ศ. 2482 เป็นโรงเรียนมัธยมโดยเฉพาะ จนกระทั่งเมื่อ พ.ศ. 2487 ได้เกิดไฟไหม้โรงเรียนทั้งหลัง จึงได้ขอฝากเรียนที่วัดนันทาราม วัดเสาธงทอง และโรงเรียนสตรีปากพนัง และเมื่อ พ.ศ. 2490 ได้สร้างอาคารเรียนชื่อว่า "อาคารลักษณา" 
ต่อมาเมื่อ พ.ศ. 2507 ได้สร้างอาคารเรียนชื่อว่า "อาคารประชาอุทิศ 1" และเมื่อ พ.ศ. 2515 ได้สร้างห้องประชุม และโรงอาหาร ส่วนเมื่อ พ.ศ. 2519 ได้สร้างอาคารเรียนชื่อว่า "อาคารประชาอุทิศ 2" และเริ่มเปิดสอนถึงชั้นมัธยมศึกษาตอนปลาย เมื่อ พ.ศ. 2520
ต่อมาเมื่อ พ.ศ. 2522 กระทรวงศึกษาธิการได้ยุบโรงเรียนปากพนัง แผนกประถมศึกษาตอนปลาย รวมกับโรงเรียนปากพนัง เมื่อวันที่ 1 เมษายน พ.ศ. 2522 ทำให้โรงเรียนปากพนังแบ่งเป็น 2 เขต โดยมีโรงเรียนเทศบาลปากพนัง 1 คั่นอยู่ระหว่างกลาง และเมื่อ พ.ศ. 2542 ได้ทำการแลกเปลี่ยนสถานที่และอาคารเขต 2 กับอาคารเรียนของโรงเรียนเทศบาลปากพนัง 1 และได้ฉลองครอบ 100 ปีแห่งการสถาปนาโรงเรียนปากพนัง
ต่อมาเมื่อ วันที่ 6 มิถุนายน พ.ศ. 2546 ได้เกิดเหตุฆาตกรรมภายในโรงเรียนปากพนังมีผู้เสียชีวิต 2 ราย
ทางหลวงสหรัฐหมายเลข 6

ทางหลวงสหรัฐหมายเลข 6  เรียกอีกชื่อหนึ่งว่า ทางหลวงแกรนด์อาร์มีออฟเดอะรีพับลิก ซึ่งแปลว่า ทางหลวงกองทัพใหญ่แห่งสาธารณรัฐ ตั้งเพื่อเป็นเกียรติแด่สมาคมทหารผ่านศึกสงครามกลางเมืองอเมริกา เป็นเส้นทางหลักในระบบทางหลวงสหรัฐ พาดผ่านจากตะวันตกที่เมืองบิชอป รัฐแคลิฟอร์เนีย ไปยังเมืองโพรวินซ์ทาวน์ รัฐแมสซาชูเซตส์ มีการเปลี่ยนแปลงเส้นทางของทางหลวงสหรัฐหมายเลข 6 นี้หลายครั้ง จนเคยเป็นทางหลวงที่ยาวที่สุดในประเทศในปี ค.ศ. 1936 ถึง ค.ศ. 1964 ซึ่งมีปลายทิศตะวันตกที่เมืองลองบีช รัฐแคลิฟอร์เนีย
ในปี ค.ศ. 1964 รัฐแคลิฟอร์เนียได้กำหนดหมายเลขทางหลวงใหม่ ทางหลวงส่วนใหญ่ที่อยู่ภายในรัฐถูกโอนเส้นทางเป็นหมายเลขอื่น ทำให้ระยะทางรวมของทางหลวงเส้นนี้สั้นกว่าทางหลวงสหรัฐหมายเลข 20
ยุคทองแดง

ยุคทองแดง  เป็นยุคสมัยในพัฒนาการของเทคโนโลยีมนุษย์ ก่อนยุคสำริด เดิมนิยามยุคทองแดงว่าเป็นการเปลี่ยนผ่านระหว่างยุคหินใหม่และยุคสำริด แต่ปัจจุบันถือว่าเป็นส่วนหนึ่งของยุคหินใหม่
แหล่งโบราณคดี Belovode บนภูเขารูดนิกในประเทศเซอร์เบียมีหลักฐานการหลอมทองแดงระบุอายุแน่ชัดเก่าแก่สุดในโลกตั้งแต่ 5,000 ปีก่อน ค.ศ.
อาศีษ ศรรมา

อาศีษ ศรรมา (อักษรโรมัน: Ashish Sharma) เป็นนักแสดงชายชาวอินเดีย มีชื่อเสียงโด่งดังจากบทพระราม จากละครเรื่อง "สีดา ราม ศึกรักมหาลงกา" บทรุทระ ประตาป ราณาวัต จากละครเรื่อง "ลิขิตแค้นแสนรัก" และบทบาทพระเจ้าวัลลภ ในละครเรื่อง "วัลลภ มหากษัตริย์ชาตินักรบ"
เลดีดาวีนา วินด์เซอร์

เลดีดาวีนา เอลิซาเบธ อลิซ เบเนดิก ลิวอิส วินด์เซอร์  เกิด 19 พฤศจิกายน พ.ศ. 2520 เป็นพระธิดาคนที่ 2 ในเจ้าชายริชาร์ด ดยุกแห่งกลอสเตอร์ และเบอร์จิตต์ ดัชเชสแห่งกลอสเตอร์ โดยเธออยู่ในลำดับที่ 35 ในการสืบราชบัลลังก์ เธอเสกสมรสกับแกรลี ลิวอีส มีบุตร 2 คนคือ เซนนาและเทนนี ลิวอีส ก่อนจะหย่าร้างกับสามีใน พ.ศ. 2561 และกลับมาใช้นามสกุลเดิม
โดยครอบครัวของเธอจากปรากฏตัวในฐานะพระราชวงศ์ในพระราชพิธีสำคัญของพระราชวงศ์ เช่น งานเสกสมรสของเจ้าชายวิลเลียมและแคทเธอริน ดัชเชสแห่งเคมบริดจ์โดยเธอก็รับบทบาทเป็นเพื่อนเจ้าสาวด้วย
ปูเวร์โตปรินเซซา

นครปูเวร์โตปรินเซซา (;) เป็นนครหนาแน่นแห่งหนึ่งในประเทศฟิลิปปินส์ ในปี ค.ศ. 2015 มีประชากร 255,116 คน ตั้งอยู่ในจังหวัดปาลาวัน และเป็นนครที่อยู่ทางตะวันตกสุดของประเทศ นครแห่งนี้เป็นนครอิสระ แม้ว่าจะเป็นที่ตั้งของหน่วยงานราชการหลายแห่ง แต่ตัวนครก็ไม่ได้อยู่ในการควบคุมของจังหวัด
ปูเวร์โตปรินเซซาเป็นนครที่ความหนาแน่นน้อยที่สุดของประเทศ แต่เป็นนครที่มีพื้นที่มากเป็นอันดับที่สอง  รองจากนครดาเบา ปูเวร์โตปรินเซซาเป็นที่ตั้งของหน่วยบัญชาการตะวันตก
ปัจจุบัน ปูเวร์โตปรินเซซาเป็นเมืองท่องเที่ยวที่ได้รับความนิยม มีรีสอร์ตและร้านอาหารทะเลหลายแห่ง ได้รับการยกย่องว่าเป็นนครที่สะอาดที่สุดของประเทศ
ภูมิศาสตร์.
ตั้งอยู่ทางตอนกลางของเกาะปาลาวัน ติดกับทะเลซูลูทางทิศตะวันออก ติดกับทะเลจีนใต้ทางทิศตะวันตก ติดกับเทศบาลซันบีเซนเตและโรซัสทางทิศเหนือ และติดกับเทศบาลอาโบร์ลันทางทิศใต้ อยู่ห่างจากมะนิลา , ห่างจากเกาะปาไนย์ และห่างจากซัมบวงกาซิตี 
การขนส่ง.
ทางอากาศ.
ท่าอากาศยานนานาชาติปูเวร์โตปรินเซซาตั้งอยู่ในตัวเมือง ให้บริการเที่ยวบินไปยังมะนิลา, เซบูซิตี, ดาเบา, อีโลอีโลซิตี และคลาร์ก นอกจากนี้ให้บริการเที่ยวบินภายในเกาะอีกด้วย
ทางทะเล.
ท่าเรือปูเวร์โตปรินเซซา ให้บริการเรือข้ามฟากไปยังคูโย, มะนิลา, โคโรน และอีโลอีโล
ทางบก.
การขนส่งทางบกที่สำคัญ ได้แก่ รถสามล้อเครื่อง, รถจี๊ปนีย์, รถตู้เช่า และรถแท็กซี่ (ให้บริการตั้งแต่เดือนเมษายน ค.ศ. 2015) และมีรถโดยสารภายในจังหวัด ให้บริการที่สถานีขนส่งซันโฮเซ ห่างจากตัวเมืองไปทางทิศเหนือ 7 กิโลเมตร
คืนวิ่งทะลวงเดือด

คืนวิ่งทะลวงเดือด (อังกฤษ: Run All Night) เป็นภาพยนตร์ สัญชาติอเมริกา สร้างขึ้นเมื่อปี ค.ศ. 2015 กำกับโดย เจาเม โกเยต-เซร์ร่า นำแสดงโดย เลียม นีสัน, โจแอล คินนาแมน, วินเซ็นต์ ดิโอโนฟริโอ, นิค โนลเต้, บรูซ แมคกิล, เจเนซิส รอดริเกซ, คอมมอน, เอ็ด แฮร์ริส
เนื้อเรื่องย่อ.
อาชญากรแห่งบรุกลินและมือปืนมากประสบการณ์ จิมมี่ คอนลอน เคยเป็นที่รู้จักในนาม เดอะ เกรฟดิกเกอร์ คิดถึงอนาคตที่สดใสกว่าเดิม เมื่อนานมาแล้วอาชญากรแห่งบรูคลิน ชอว์น แม็กไกวร์ และ จิมมี่เป็นเพื่อนรักกัน จิมมี่ตอนนี้มีอายุ 55 ปีแล้ว เขากำลังถูกบาปที่เคยก่อในอดีตตามหลอกหลอน รวมถึงตำรวจนักสืบที่ไม่ยอมอ่อนข้อให้จิมมี่มาถึง 30 ปี จนสุดท้ายสิ่งเดียวที่จะปลอบใจจิมมี่ได้ดู­­เหมือนจะเป็นวิสกี้สักแก้ว แต่เมื่อลูกชาย จิมมี่ ไมค์ ตกเป็นเป้าหมาย จิมมี่ต้องเลือกระหว่างอาชญากรรมในครอบครัวที่เขาเลือกกับครอบครัวที่เขาทิ้งไปเมื่อนานมาแล้ว เมื่อไมค์ต้องตกเป็นเป้าของการไถ่บาปในอดีตของจิมมี่ และเป็นการช่วยลูกชายไม่ให้มีชะตากรรมเหมือนเขา เขากลับพบว่าตัวเองต้องมาอยู่ที่…ปลายกระบอกปืนผิดด้าน ตอนนี้ไม่มีที่ใดปลอดภัย จิมมี่เวลาเหลือเพียงคืนเดียวเพื่อจะค้นหาว่าเขาจะพึ่งพิงไว้ใจที่ไหนได้ และเขาจะแก้ไขความผิดได้อย่างไรบ้าง
กรมควบคุมมลพิษ

กรมควบคุมมลพิษ  เป็นหน่วยงานประเภทกรม อยู่ในสังกัดของกระทรวงทรัพยากรธรรมชาติและสิ่งแวดล้อม มีหน้าที่ดูแลจัดการ, ควบคุม, ดูแล และรักษาสิ่งแวดล้อมไม่ให้เกิดมลพิษ 
บทบาทและภารกิจทั่วไป ซึ่งถือปฏิบัติตามบทบัญญัติที่เกี่ยวข้องในพระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. 2535 โดยให้อำนาจคณะกรรมการสิ่งแวดล้อมแห่งชาติ คณะกรรมการควบคุมมลพิษ และเจ้าพนักงานควบคุมมลพิษ ในการบังคับใช้มาตรการต่างๆ ตามกฎหมาย เพื่อประโยชน์ในการควบคุม ป้องกันและแก้ไขปัญหาสิ่งแวดล้อมอันเนื่องมาจากภาวะมลพิษ ปัจจุบันอธิบดีกรมควบคุมมลพิษ คือ ปรีญาพร สุวรรณเกษ
ประวัติ.
กรมควบคุมมลพิษ ก่อตั้งเมื่อวันที่ 4 เมษายน พ.ศ. 2535 อันเป็นผลสืบเนื่องมาจากประกาศใช้พระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. 2535 และยกเลิกพระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. 2518 โดยให้เป็นไปตาม
หน่วยงานภายใน.
กรมควบคุมมลพิษ แบ่งหน่วยงานภายในออกเป็น 25 หน่วยงาน (9 หน่วยงานตั้งอยู่ในส่วนกลาง 16 หน่วยงานตั้งอยู่ในภูมิภาค) ได้แก่
<templatestyles src="Col-begin/styles.css"/>
การประกวดเพลงยูโรวิชันปี 2018

การประกวดเพลงยูโรวิชันปี 2018  เป็นการประกวดเพลงซึ่งได้จัดขึ้นเป็นครั้งที่ 63 ที่เมืองลิสบอน ประเทศโปรตุเกส จัดขึ้นภายหลังชัยชนะของซัลวาโดร์ ซูบรัล ด้วยเพลง "อามาร์เปโลสโดอิส" ในปีก่อนหน้า การประกวดจะดำเนินการโดยสหภาพการแพร่สัญญาณวิทยุและโทรทัศน์แห่งยุโรป (อีบียู) และมีราดิโออีเตเลวิเซาจีปูร์ตูกัล (เอร์เตเป) เป็นเจ้าภาพ โดยจัดขึ้นในอัลติสอาเรนา การประกวดในรอบรองชนะเลิศจัดขึ้นในวันที่ 8 และ 10 พฤษภาคม และในรอบชิงชนะเลิศจะจัดขึ้นในวันที่ 12 พฤษภาคม ในการประกวดนี้มีซิลเบีย อัลเบร์โต, ดานีแยลา รูอาห์, กาตารีนา ฟูร์ตาโด, และฟิโลเมนา เกาเตลาเป็นพิธีกร
มีประเทศที่ส่งเพลงเข้าร่วมแข่งขันทั้งหมด 43 ประเทศ โดยที่รัสเซียได้กลับเข้าร่วมการแข่งขันอีกครั้ง หลังจากที่ถอนตัวไปเมื่อปีที่ผ่านมา และเป็นครั้งแรกนับตั้งแต่ปี 2011 ที่ไม่มีประเทศใด ถอนตัวหรือไม่มาร่วมการแข่งขัน
ประเทศที่เข้าร่วม.
สถานีโทรทัศน์ระดับชาติที่เป็นสมาชิกอีบียู หรือได้รับคำเชิญโดยตรงจากอีบียูอย่างกรณีของประเทศออสเตรเลียจะมีสิทธิ์เข้าร่วมการประกวดเพลงยูโรวิชัน และสามารถรับสัญญาณภาพการประกวดผ่านทางเครือข่ายยูโรวิชัน และถ่ายทอดสดทั่วประเทศได้ อีบียูจะออกคำเชิญเข้าร่วมการประกวดให้แก่สมาชิกปัจจุบันทั้งหมด ประเทศที่เป็นส่วนหนึ่งของ "บิ๊กไฟว์" และโปรตุเกสเจ้าภาพ จะได้รับสิทธิ์เข้ารอบชิงชนะเลิศโดยอัตโนมัติ ในขณะที่ประเทศอื่นๆ ทั้งหมดจะถูกจัดให้ประกวดกันในหนึ่งในสองรอบรองชนะเลิศ
อีบียูประกาศรายชื่อประเทศจะเข้าร่วมการประกวดปี 2025 เมื่อวันที่ 7 พฤศจิกายน ค.ศ. 2017 ว่ามีทั้งหมด 42 ประเทศที่เข้าร่วม โดยมีรัสเซียซึ่งจะกลับมาเข้าร่วมอีกครั้งในรอบ 1 ปี ขณะที่ มาซิโดเนียถูกอีบียูระงับสิทธิการเข้าร่วมชั่วคราว เนื่องจากยังติดพัยภาระหนี้ที่ยังไม่ได้ชำระของสถานีวิทยุโทรทัศน์แห่งชาติมาซิโดเนีย (เมอเรอเทอ) อย่างไรก็ตาม สิบวันต่อมา ได้มีการประกาศว่ามาซิโดเนียจะได้รับอนุญาตให้เข้าร่วมการแข่งขันอีกครั้ง ส่งผลให้จำนวนประเทศที่เข้าร่วมเพิ่มขึ้นเป็น 43 ประเทศ ซึ่งเท่ากับจำนวนผู้เข้าร่วมสูงสุดของการประกวดปี 2008 และ 2011
การประกวด.
รอบรองชนะเลิศที่ 1.
มีประเทศที่จะทำการแข่งขันในกลุ่มนี้ทั้งหมด 19 ประเทศ และประเทศโปรตุเกส สเปน และสหราชอาณาจักร จะทำการโหวตให้คะแนนในกลุ่มนี้
รอบรองชนะเลิศที่ 2.
มีประเทศที่เข้าร่วมการแข่งขันในกลุ่มนี้ทั้งหมด 18 ประเทศ โดยที่ประเทศฝรั่งเศส เยอรมนี และอิตาลี จะทำการโหวตในกลุ่มนี้
รอบชิงชนะเลิศ.
ประเทศที่จะทำการแข่งขันในรอบนี้มีทั้งหมด 26 ประเทศ โดยที่ทั้ง 43 ประเทศที่เข้าร่วมการแข่งขันจะทำการโหวตลงคะแนนในรอบนี้
ปาแว็ล แน็ดเวียต

ปาแว็ล แน็ดเวียต (เกิดวันที่ 30 สิงหาคม ค.ศ. 1972) เป็นอดีตนักฟุตบอลอาชีพชาวเช็กเกียที่เคยเล่นในตำแหน่งกองกลาง และเป็นหนึ่งในนักฟุตบอลชาวเช็กเกียที่ประสบความสำเร็จมากที่สุด เขาคว้าแชมป์ระดับประเทศและทวีปกับลัตซีโย ซึ่งชนะเลิศวินเนอร์สคัพสมัยสุดท้าย ส่วนในการเล่นกับยูเวนตุส เขาพาทีมเข้ารอบยูฟ่าแชมเปียนส์ลีก นัดชิงชนะเลิศ 2003
แน็ดเวียตเป็นผู้เล่นที่สำคัญคนหนึ่งของทีมชาติเช็กเกีย เขาเคยพาทีมชาติเข้าชิงชนะเลิศในฟุตบอลชิงแชมป์แห่งชาติยุโรป 1996 และได้รับการแต่งตั้งเป็นกัปตันทีมในการแข่งขันฟุตบอลชิงแชมป์แห่งชาติยุโรป 2004 ที่เช็กเกียตกรอบรองชนะเลิศด้วยการแพ้กรีซ แต่แน็ดเวียตก็ติดทีมยอดเยี่ยมประจำการแข่งขัน หลังจากนั้น เขาพาทีมชาติผ่านเข้าไปเล่นรอบสุดท้ายของฟุตบอลโลก 2006 นับเป็นครั้งแรกหลังจากที่เชโกสโลวาเกียแยกประเทศ ในการแข่งขัน แน็ดเวียตมีการเล่นที่ว่องไวและกระปรี้กระเปร่า จนได้รับฉายาว่า "ฟูเรียเชกา" ("Czech Fury") โดยแฟนชาวอิตาลี และฉายา "ปืนใหญ่แห่งเช็ก" โดยสื่อภาษาอังกฤษ ส่วนฉายาท้องถิ่นคือ "แมยา" ("หมีน้อย") ("หมีน้อย") เนื่องจากนามสกุลของเขาคล้ายคำว่า "Medvěd" ที่แปลว่าหมีในภาษาเช็ก
แน็ดเวียตได้รับรางวัลนักฟุตบอลยอดเยี่ยมแห่งปีของทวีปยุโรปในปี ค.ศ. 2003 โดยเขาเป็นชาวเช็กคนแรกที่ได้รับรางวัลนี้ แต่เป็นครั้งแรกหลังจากการแยกประเทศของเชโกสโลวาเกีย ในช่วงการค้าแข้งของเขา เขาได้รางวัลส่วนตัวหลายรางวัล รวมไปถึงรางวัลเท้าทองคำสมัยที่สองในปี ค.ศ. 2004, นักฟุตบอลชาวเช็กยอดเยี่ยมแห่งปี (สี่สมัย) และลูกบอลทองคำ (หกสมัย) เขามีชื่อติดฟีฟ่า 100 โดยเปเล่ และติดทีมแห่งปีของยูฟ่าในปี ค.ศ. 2003, 2004 และ 2005 เขาเกษียณอาชีพหลังจบฤดูกาล 2008–09 สิ้นสุดการค้าแข้ง 19 ปี เขาลงเล่นเกมลีก 501 นัด (ยิงได้ 110 ประตู) และลงเล่นให้กับทีมชาติ 91 นัด (ยิงได้ 18 ประตู)
สถิติอาชีพ.
สโมสร.
สวนสนามเยอรมัน–โซเวียตในเบรสต์-ลีตอฟสค์

พิธีสวนสนามกองทัพเยอรมัน–โซเวียตในเบรสต์-ลีตอฟสค์  หมายถึงพิธีทางทหารที่ถูกจัดขึ้นอย่างเป็นทางการโดยกองกำลังทหารของนาซีเยอรมนีและสหภาพโซเวียต เมื่อวันที่ 22 กันยายน ค.ศ. 1939 ในช่วงระหว่างการบุกครองโปแลนด์ ในเมืองเบรสต์-ลีตอฟสค์ (เมื่อในสมัยสาธารณรัฐโปแลนด์ที่สอง ปัจจุบันเมืองเบรสต์อยู่ในเบลารุส) มันเป็นเครื่องหมายในการถอนกำลังของเยอรมันไปยังเส้นแบ่งเขตดินแดนตามที่ได้ตกลงกันเอาไว้ก่อนหน้านี้และส่งมอบเมืองและป้อมปราการของตนที่ยึดมาได้มอบให้แก่กองทัพแดงแห่งสหภาพโซเวียต
โรจดิออนนืยเอวะแอสแอสแอสเอร์

โรจดิออนนืยเอวะแอสแอสแอสเอร์  หรือชื่อในภาษาไทยคือ "เกิดในสหภาพโซเวียต" เป็นรายการสดที่นำเสนอพบปะกับบุคคลสำคัญต่างๆที่มีชื่อเสียง ไม่ว่าจะเป็นนักแสดง นักการเมือง นักกีฬา นักสื่อสารมวลชน เป็นต้น ออกอากาศทุกวันจันทร์-พฤหัสบดี เวลา 22.00-23.00น. ตามเวลาของมอสโก โดยผู้ดำเนินรายการประจำรายการคือ วลาดีมีร์ กลาซูนอฟ
ซูซานน่า เรโนล

สุริศา ซูซานน่า เรโนล ชื่อเล่น ซูริ (เกิด 17 กุมภาพันธ์ พ.ศ. 2535) เป็นนางแบบและนักแสดงลูกเสี้ยวไทย-อเมริกัน-ฝรั่งเศส อดีตนักแสดงค่าย บรอดคาซท์ ไทย เทเลวิชั่น สถานีโทรทัศน์ไทยทีวีสีช่อง 3 ปัจจุบันเป็นนักแสดงอิสระ
ประวัติ.
สุริศา ซูซานน่า เรโนล มีชื่อเล่นว่า ซูริ เป็นลูกเสี้ยวไทย-อเมริกัน-ฝรั่งเศส เธอเกิดและโตที่อำเภอเมือง จังหวัดภูเก็ต จบการศึกษาระดับระดับปริญญาตรี คณะบริหารธุรกิจ มหาวิทยาลัยอัสสัมชัญ โดยสุริศาเป็นนักศึกษาทุนและมีผลการเรียนดีเด่น
การประกวด.
ในปี 2567 ซูซานน่าได้เป็นตัวแทนจังหวัดภูเก็ต (MUT17) เข้าร่วมประกวดมิสยูนิเวิร์สไทยแลนด์ 2567 โดยสุริศาได้รับตำแหน่งรองชนะเลิศอันดับ 1
ชีวิตในวงการบันเทิง.
สุริศาเริ่มเข้าสู่วงการบันเทิงด้วยการเป็นนางแบบโฆษณา และได้เข้ามาเป็นนักแสดงในช่อง 3 โดยเริ่มจากการเป็นนักแสดงรับเชิญในละครหลายเรื่องและเริ่มเป็นที่รู้จักมากขึ้น ด้วยการรับบทเป็น "คลาร่า" ในละครเรื่อง บุพเพสันนิวาส (ออกอากาศ พ.ศ. 2561)
เกรย์ (หน่วยวัด)

เกรย์ (สัญลักษณ์: Gy) เป็นหน่วยอนุพันธ์เอสไอสำหรับใช้วัดปริมาณการแผ่รังสีไอออไนซ์ (ionising radiation) และปริมาณการดูดซับพลังงานจากโฟตอนโดยอิเล็กตรอน หนึ่งเกรย์มีค่าเท่ากับปริมาณพลังงานหนึ่งจูลที่ถูกดูดซับในสสารมวลหนึ่งกิโลกรัม ตั้งชื่อตามหลุยส์ ฮาโรลด์ เกรย์ นักฟิสิกส์ชาวอังกฤษ และเริ่มใช้เมื่อ พ.ศ. 2518
ในระบบซีจีเอส ปริมาณการดูดซับพลังงานวัดในหน่วยแร็ด (rad) โดยที่ 1 rad มีค่าเท่ากับ 0.01 Gy หน่วยแร็ดนิยมใช้มากในสหรัฐอเมริกาแม้ว่าสถาบันแห่งชาติว่าด้วยมาตรฐานและเทคโนโลยี (NIST) จะขอร้องให้เลิกใช้เด็ดขาดก็ตาม
นิยาม.
การดูดซับพลังงานจากกัมมันตภาพ หนึ่งเกรย์ มีค่าเท่ากับพลังงานหนึ่งจูล ที่ถูกดูดซับไว้ในสสารมวลหนึ่งกิโลกรัม เขียนเป็นหน่วยฐานได้ดังนี้
<math>1 \ \mathrm{Gy} = 1\ \frac{\mathrm{J}}{\mathrm{kg}}= 1\ \frac{\mathrm{m}^2}{\mathrm{s}^{2}}</math>
คณะกรรมการระหว่างชาติว่าด้วยการชั่งตวงวัด ระบุไว้ว่า เพื่อให้การจำแนกระหว่างปริมาณรังสีดูดซับ "D" และปริมาณรังสีสมมูล "H" เป็นไปได้สะดวกปราศจากความสับสนนั้น สมควรให้มีชื่อหน่วยที่เหมาะสม คือ เกรย์ แทนปริมาณพลังงานที่ถูกดูดซับจริง และซีเวอร์ต แทนพลังงานที่ถูกดูดซับเทียบเท่า ทั้งสองหน่วยเขียนได้เป็นจูลต่อกิโลกรัม
ปริมาณอันเกี่ยวเนื่องกับการแผ่รังสี.
ตารางต่อไปนี้แสดงความสัมพันธ์ระหว่างปริมาณต่าง ๆ ที่เกี่ยวกับการแผ่รังสี ทั้งที่เป็นหน่วยเอสไอและไม่เป็น
คูลอมบ์

คูลอมบ์ (ย่อ: C) เป็นหน่วยวัดประจุไฟฟ้าในระบบหน่วยระหว่างประเทศ ตั้งชื่อตามชาร์ล-โอกุสแต็ง เดอ กูลง นักฟิสิกส์ชาวฝรั่งเศส สำนักงานชั่งตวงวัดระหว่างประเทศให้คำนิยามไว้ว่า หนึ่งคูลอมบ์ คือ ปริมาณประจุไฟฟ้าที่เกิดจากกระแสไฟฟ้าหนึ่งแอมแปร์คูณด้วยเวลาหนึ่งวินาที 
<math>1 ~ \text{C} = 1 ~ \text{A} \cdot 1 ~ \text{s}</math>
นอกจากนี้ หนึ่งคูลอมบ์ยังหมายถึงประจุไฟฟ้าที่สะสมในตัวเก็บประจุซึ่งมีความจุ 1 ฟารัด และวางต่อคร่อมความต่างศักย์ 1 โวลต์
<math>1 ~ \text{C} = 1 ~ \text{F} \cdot 1 ~ \text{V}</math>
ปริมาณประจุไฟฟ้า 1 C มีค่าเท่ากับจำนวนโปรตอน #เปลี่ยนทาง 
 ตัว หรือ #เปลี่ยนทาง 
 mol ส่วน −1 C มีค่าเท่ากับจำนวนอิเล็กตรอน #เปลี่ยนทาง 
 ตัว
นิยาม.
ระบบหน่วยระหว่างประเทศให้นิยามของหน่วยคูลอมบ์ไว้ว่าเป็นจำนวนประจุสะสมเนื่องจากกระแสไฟฟ้า 1 แอมแปร์ใน 1 วินาที หรือ 1 C = 1 A × 1 s. โดยที่ 1 วินาที มีความสัมพันธ์กับความถี่ของการแผ่รังสีแม่เหล็กไฟฟ้าจากอะตอมซีเซียม และกระแสไฟฟ้า 1 แอมแปร์ นิยามตามแรงระหว่างแท่งลวดที่มีกระแสไหลผ่าน ตามกฎแรงของแอมแปร์ (Ampère's force law)
วรตราชัปเปรุมาฬโกยิล (กาญจิปุรัม)

วรตราชัปเปรุมาฬโกยิล  หรือ วราธราชาเปรูมลมนเทียร  เป็นโบสถ์พราหมณ์ที่สร้างอุทิศแด่พระวิษณุ ตั้งอยู่ในเมืองกาญจิปุรัม รัฐทมิฬนาฑู ประเทศอินเดีย เป็นหนึ่งใน 108 ทิพยเทสัม หรือเทวสถานพระวิษณุทั้ง 108 แห่งที่อาฬวารทั้งสิบสองเคยเสด็จเยือน เทวสถานตั้งอยู่ในย่านชานเมืองของกาญจิปุรัมซึ่งมีเทวสถานพระวิษณุตั้งอยู่อีกหลายแห่ง เชื่อกันว่า รามานุชะ ปราชญ์ฮินดูไวษณวะที่ยิ่งใหญ่ที่สุดองค์หนึ่งของปรัชญาวิษิศตทไวตะ เคยอาศัยอยู่ที่เทวาลัยแห่งนี้
อันเรียลเอนจิน

อันเรียลเอนจิน  เป็นเกมเอนจินที่พัฒนาขึ้นโดยบริษัท Epic Games ของสหรัฐ เปิดตัวครั้งแรกในปีค.ศ. 1998 บนเกม "Unreal" แม้ว่าเกมนี้จะถูกพัฒนามาสำหรับเกมยิงมุมมองบุคคลที่หนึ่ง แต่เกมเอนจินนี้ก็ประสบความสำเร็จกับแนวเกมอื่นๆด้วย อาทิ เกมแนวลอบฆ่า (stealth), เกมต่อสู้ (fighting), เกมออนไลน์แบบเล่นตามบทบาท (MMORPG) และเกมเล่นตามบทบาท (RPG) เกมเอนจินนี้ใช้ภาษา C++ ซึ่งเป็นภาษาที่สะดวกและถูกใช้งานอย่างแพร่หลายโดยนักพัฒนาเกมในปัจจุบัน อันเรียลเอนจินได้รับรางวัลมากมาย รวมถึงรางวัลจากบันทึกสถิติโลกกินเนสส์ว่าเป็น "เกมเอนจินที่ประสบความสำเร็จสูงสุด"
อันเรียลเอนจินรุ่นปัจจุบัน คือ Unreal Engine 5 ที่ถูกปล่อยให้ใช้งานในปี 2021 รุ่นที่สี่นี้ถูกออกแบบมาสำหรับ Microsoft Windows, macOS, Linux, SteamOS, HTML5, iOS, Android, นินเท็นโดสวิตช์, เพลย์สเตชัน 4 และ เพลย์สเตชัน 5, เอกซ์บอกซ์วัน, Magic Leap One ตลอดจนอุปกรณ์เวอร์ชวลเรียลลิตี
ทางหลวงสหรัฐหมายเลข 8

ทางหลวงสหรัฐหมายเลข 8  เป็นทางหลวงสหรัฐสายหนึ่งที่พาดผ่านในแนวตะวันออก–ตะวันตกด้วยระยะทาง เส้นทางส่วนใหญ่อยู่ในรัฐวิสคอนซิน เชื่อมต่อจากอินเตอร์สเตต 35 ในเมืองฟอเรสต์เลก รัฐมินนิโซตา ถึงทางหลวงสหรัฐหมายเลข 2 ที่เมืองนอร์เวย์ ในคาบสมุทรตอนเหนือของรัฐมิชิแกน ใกล้กับพรมแดนรัฐวิสคอนซิน ลักษณะเส้นทางส่วนใหญ่เป็นทางเดี่ยว ยกเว้นในช่วงสั้น ๆ ที่มีลักษณะเป็นฟรีเวย์ในรัฐมินนิโซตา ได้แก่ บริเวณเมืองฟอเรสต์เลก และในรัฐวิสคอนซิน ได้แก่ บริเวณสะพานข้ามแม่น้ำเซนต์ครอย และบริเวณเมืองไรน์แลนเดอร์ ทางหลวงสายนี้กำกับดูแลโดยกรมการขนส่งรัฐมินนิโซตา รัฐวิสคอนซิน และรัฐมิชิแกน
มีการกำหนดหมายเลขทางหลวงสายนี้เมื่อวันที่ 11 พฤศจิกายน ค.ศ. 1926 พร้อมกันกับทางหลวงสหรัฐทุกสาย ในเวลานั้น ทางหลวงสายนี้มีเส้นทางระหว่างเมืองฟอเรสต์เลก รัฐมินนิโซตา สิ้นสุดที่เมืองเพมไบน์ รัฐวิสคอนซิน และมีแผนต่อเส้นทางถึงเมืองพาวเวอส์ รัฐมิชิแกน ตั้งแต่นั้นมาก็มีการเปลี่ยนแปลงเส้นทางหลายครั้ง โดยเคยมีการเปลี่ยนปลายทิศตะวันตกของทางหลวงไปยังมินนีแอโพลิส ก่อนที่จะเปลี่ยนให้กลับมาสิ้นสุดที่เมืองฟอเรสต์เลกแทน ส่วนปลายทิศตะวันออกก็ได้เปลี่ยนจากแผนที่วางไว้ว่าจะสิ้นสุดที่เมืองพาวเวอส์ มาเป็นที่เมืองนอร์เวย์แทน
อิซาเบล มาร์แชล

อิซาเบล มาร์แชล (9 ตุลาคม ค.ศ. 1200 - 17 มกราคม ค.ศ. 1240) เป็นเคานเตสอังกฤษยุคกลาง เธอเป็นภรรยาของทั้งจิลแบต์ เดอ แคลร์ เอิร์ลแห่งฮาร์ตฟอร์ดคนที่ 4 และเอิร์ลแห่งกลอสเตอร์คนที่ 5 และริชาร์ด เอิร์ลแห่งคอร์นวอลล์คนที่ 1 (พระโอรสของพระเจ้าจอห์นแห่งอังกฤษ) สามีคนแรกทำให้เธอเป็นทวดของพระเจ้าโรเบิร์ต เดอะ บรูซ แห่งสก็อตแลนด์
ครอบครัว.
เกิดที่ปราสาทเพมโบรก อิซาเบลเป็นลูกคนที่เจ็ดและลูกสาวคนที่สองของวิลเลี่ยม มาร์แชล เอิร์ลแห่งเพมโบรกคนที่ 1 กับอิซาเบล เดอ แคลร์ เธอมีพี่น้อง 9 คน: พี่น้องผู้หญิง 4 คน กับพี่น้องผู้ชาย 5 คน ที่รวมไปถึงเอิร์ลแห่งเพมโบรกคนที่ 2, 3, 4, 5 และ 6 พี่น้องผู้ชายของเธอแต่ละคนตายโดยไร้ทายาทเพศชาย จึงทำให้ยศตำแหน่งถูกส่งต่อไปให้พี่น้องผู้ชายคนถัดไปตามลำดับ พี่น้องผู้ชายคนสุดท้ายที่ครองตำแหน่งเอิร์ลแห่งเพมโบรกตายโดยไร้ลูกตามกฎหมาย และยศตำแหน่งถูกส่งต่อไปยังครอบครัวของน้องสาวของอิซาเบล โจแอน น้องสาวของเธอแต่งงานกับเอิร์ลแห่งนอร์โฟล์ค เซอร์รีย์ และเดอร์บี้, ลอร์ดแห่งอาเบอร์กาเวนนี่ และลอร์ดแห่งสวอนสคอมบ์ ตามลำดับ
การแต่งงานครั้งแรก.
ในวันครบรอบวันเกิดปีที่ 17 อิซาเบลแต่งงานกับจิลแบต์ เดอ แคลร์ เอิร์ลแห่งฮาร์ตฟอร์ดคนที่ 4 และเอิร์ลแห่งกลอสเตอร์คนที่ 5 ซึ่งแก่กว่าเธอ 20 ปี ที่ทูว์กสบรีแอบบีย์ การแต่งงานเป็นการแต่งงานที่มีความสุขที่สุดครั้งหนึ่ง แม้อายุจะต่างกันก็ตาม สองสามีภรรยามีลูก 6 คน
สามีของอิซาเบล จิลแบต์ เข้าร่วมในการเดินทางไปทำสงครามในบริททานีใน ค.ศ. 1229 แต่ตายเมื่อ 25 ตุลาคม ค.ศ. 1230 ระหว่างเดินทางกลับเพนโรส ในดัชชีบริททานี ศพของเขาถูกส่งกลับบ้านผ่านทางพลีมัธและแครนบอร์น สู่ทูว์กสบรี ที่เขาถูกฝังที่แอบบีย์
การแต่งงานครั้งที่สอง.
อิซาเบลเป็นม่ายตั้งแต่ยังสาว อายุเพียง 30 ปี เธอพิสูจน์ให้เห็นแล้วถึงความสามารถในการตั้งครรภ์และความสามารถในการมีลูกชายที่สุขภาพดี หลักฐานคือลูกน้อยหกคนของเธอที่มีสามคนเป็นผู้ชาย เป็นไปได้อย่างมากว่านั่นคือเหตุผลที่ทำให้ริชาร์ด เอิร์ลแห่งคอร์นวอลล์คนที่ 1 ขอเธอแต่งงาน และอิซาเบลตอบตกลง แม้สามีของเธอเพิ่งตายไปเพียงห้าเดือน ทั้งสองแต่งงานกันเมื่อ 30 มีนาคม ค.ศ. 1231 ที่โบสถ์ฟาวลีย์ สร้างความไม่พอใจเป็นอย่างมากให้แก่พระเชษฐาของริชาร์ด พระเจ้าเฮนรี่ ที่ได้จัดเตรียมการแต่งงานที่สร้างประโยชน์มากกว่าไว้ให้ริชาร์ด อิซาเบลกับริชาร์ดเข้ากันได้ดีพอควร แม้ริชาร์ดจะมีชื่อเสียงเรื่องความเป็นเสือผู้หญิงและเป็นที่รู้กันว่ามีภรรยาลับในช่วงหลังจากที่แต่งงานกันแล้ว ทั้งคู่เป็นพ่อแม่ของลูกสี่คนที่มีสามคนตายในวัยทารก
การตายและการฝัง.
อิซาเบลตายด้วยอาการตับล้มเหลวที่มีการหดตัวในขณะคลอดลูก เมื่อ 17 มกราคม ค.ศ. 1240 ที่ปราสาทเบอร์เคมสเต็ด อายุ 39 ปี
ในตอนที่อิซาเบลตาย เธอขอให้ฝังเธอข้างสามีคนแรกที่ทูว์กสบรีแอบบีย์ แต่ริชาร์ดกลับฝังเธอที่บัวลิวแอบบีย์พร้อมกับลูกชายวัยทารกแทน ทว่าเขาส่งหัวใจของเธอใส่หีบเคลือบเงิน ไปทูว์กสบรี
วิทยาต่อมไร้ท่อ

วิทยาต่อมไร้ท่อ (มาจากภาษากรีกโบราณ ἔνδον, endon, "ภายใน"; κρίνω, krīnō, "แยก"; และ -λογία, -logia) เป็นสาขาหนึ่งของชีววิทยาและแพทยศาสตร์ว่าด้วยระบบต่อมไร้ท่อ โรคของระบบต่อมไร้ท่อ และการหลั่งสิ่งที่เรียก ฮอร์โมน นอกจากนี้ยังศึกษาบูรณาการและการเจริญ การเพิ่มจำนวน การเติบโตและการเปลี่ยนไปทำหน้าที่เฉพาะ (differentiation) และกัมมันตภาพทางจิตวิทยาหรือพฤติกรรมของเมแทบอลิซึม การเจริญเติบโต การทำหน้าที่ของเนื้อเยื่อ การหลับ การย่อย การหายใจ การขับถ่าย อารมณ์ ความเครียด การหลั่งน้ำนม การเคลื่อนไหว การสืบพันธุ์และการรับรู้สัมผัสที่เกิดจากฮอร์โมน สาขาเฉพาะทางได้แก่ วิทยาต่อมไร้ท่อพฤติกรรมและวิทยาต่อมไร้ท่อเปรียบเทียบ
ระบบต่อมไร้ท่อประกอบด้วยหลายต่อมในส่วนต่าง ๆ ของร่างกาย ซึ่งหลั่งฮอร์โมนเข้าสู่กระแสเลือดโดยตรงโดยไม่ผ่านระบบท่อ ฮอร์โมนมีหน้าที่และกลไกการออกฤทธิ์หลายอย่าง ฮอร์โมนชนิดหนึ่งมีผลหลายอย่างต่ออวัยวะเป้าหมาย และในทางกลับกันอวัยวะเป้าหมายหนึ่งอาจได้รับผลจากฮอร์โมนมากกว่าหนึ่งชนิด
ทางหลวงสหรัฐหมายเลข 13

ทางหลวงสหรัฐหมายเลข 13  เป็นทางหลวงสหรัฐแนวเหนือ–ใต้ ก่อตั้งขึ้นในปี ค.ศ. 1926 มีระยะทาง มีเส้นทางจากอินเตอร์สเตต 95 ตอนเหนือของเมืองเฟย์เอตต์วิลล์ รัฐแคลิฟอร์เนีย ถึงโบโรมอร์ริสวิลล์ ชานเมืองทางตะวันออกเฉียงเหนือของเมืองฟิลาเดลเฟีย รัฐเพนซิลเวเนีย ทางหลวงเส้นนี้ผ่านทั้งหมด 5 รัฐ ส่วนใหญ่อยู่ในเขตที่ราบชายฝั่งแอตแลนติก มีเส้นทางขนานกับชายฝั่งมหาสมุทรแอตแลนติก และใกล้ชายฝั่งมากกว่าทางหลวงสหรัฐหมายเลข 1 เส้นทางส่วนใหญ่อยู่ในพื้นที่ชนบท ยกเว้นในพื้นที่แฮมป์ตันโรดส์ และบริเวณปลายทิศเหนือของทางหลวงในรัฐเดลาแวร์และรัฐเพนซิลเวเนีย นอกจากนี้ทางหลวงเส้นนี้ยังเป็นทางหลวงสายสำคัญในคาบสมุทรเดลมาร์วา และมีเส้นทางผ่านสะพานและอุโมงค์อ่าวเชซาพีกเพื่อเชื่อมต่อไปยังรัฐเวอร์จีเนีย
กินหวุ่นมินจี

กินหวุ่นมินจี อูกาวง์ (3 กุมภาพันธ์ 1822 — 30 มิถุนายน 1908) อัครมหาเสนาบดีในช่วงรัชสมัย พระเจ้ามินดงและพระเจ้าธีบอ ซึ่งมีบทบาทสำคัญในการผลัดดันให้พม่ามีการปกครองแบบระบอบประชาธิปไตยมากขึ้น เขาและอีกหลายคนจึงถูกกล่าวหาว่ายอมแพ้ต่ออังกฤษใน สงครามอังกฤษ–พม่าครั้งที่สาม
เบื้องหลัง.
กินหวุ่นมินจีเกิดเมื่อวันที่ 3 กุมภาพันธ์ ค.ศ. 1822 มีชื่อเมื่อแรกเกิดว่า หม่องชิน เป็นบุตรชายของอูโม ทหารชั้นผู้น้อยในกองทัพซึ่งตามธรรมเนียมแล้วเขาต้องเป็นทหารตามบิดาแต่เขาได้หนีการเกณฑ์ทหาร โดยออกบวชเป็นภิกษุมีฉายาทางธรรมว่า อโลกา ต่อมาได้ย้ายไปอยู่ที่เมือง อมรปุระ และจำพรรษาอยู่ที่อารามบากะยา
เบียทริซแห่งฟาลเกนบวร์ก

เบียทริซแห่งฟาลเกนบวร์ก (ค.ศ. 1254 – 17 ตุลาคม ค.ศ. 1277) เป็นคู่สมรสคนที่สามของริชาร์ดแห่งคอร์นวอลล์และราชินีของชาวโรมันแต่ในนาม พระองค์มีพระชันษา 15 ปีในตอนที่เสกสมรสกับเจ้าชายอังกฤษวัย 60 ปีที่ได้พิสูจน์แล้วว่าเป็นพระสวามีที่ซื่อสัตย์ต่อพระองค์เป็นอย่างมาก แม้อายุจะต่างกัน แต่เบียทริซสิ้นพระชนม์หลังพระองค์เพียง 5 ปี ในอังกฤษ ตอนมีพระชันษา 23 ปี
ภูมิหลัง.
หนึ่งในบุตรหลายคนของเคานต์เธโอดอริคที่ 2 แห่งฟาลเกนบวร์ก  กับแบร์ทาแห่งลิมบวร์ก เบียทริซเกิดในตระกูลชนชั้นสูงมูซ-ไรน์ลันท์ บิดาของพระองค์เป็นผู้สนับสนุนการอ้างสิทธิ์ในบัลลังก์จักรวรรดิแห่งเยอรมนีของริชาร์ดแห่งคอร์นวอลล์หลังการราชาภิเษกของริชาร์ดในอาเคน อาของพระองค์ แองเกิลเบิร์ตที่ 2 แห่งฟาลเกนบวร์ก อาร์ชบิชอป-ผู้คัดเลือกแห่งโคโลญ ไม่ได้ภักดีหรือสนใจในตัวริชาร์ดแม้แต่น้อย แต่เมื่อเขาถูกจำคุกในช่วงโกลาหล ในตอนที่การเสนอตัวของริชาร์ดถูกคัดค้านโดยอัลฟองโซที่ 10 แห่งคาสตีล ที่ได้รับเลือกจากแซ็กโซนี, บรันเดนบวร์ก และเทรียร์ ริชาร์ดตัดสินใจที่จะคืนอิสรภาพให้กับเขา ในเดือนตุลาคม ค.ศ. 1268 กษัตริย์พร้อมกับเคานต์แห่งฟาลเกนบวร์กบุกโคโลญ เพื่อที่จะกำราบให้ราบคาบ บิดาของเบียทริซถูกฆ่าในการสู้รบ ส่วนอาของพระองค์งคงถูกจำคุก
การแต่งงานและการเป็นราชินี.
ในช่วงของการขัดแย้ง ริชาร์ดหลงใหลได้ปลื้มเบียทริซที่ตอนนั้นมีพระชันษา 15 ปีและเป็นที่เลื่องลือด้านความงาม ด้วยความกังวลในความปลอดภัยของเบียทริซ ริชาร์ดพาเบียทริซไปหาอาทางฝั่งของบิดา ฟิลิปแห่งโบลานเดน-โฮเฮนเฟล์ส และเริ่มการเจรจาเรื่องการแต่งงานกับเบียทริซ เบียทริซกลายเป็นพระชายาคนที่สามของพระองค์และราชินีของชาวโรมันในไกเซอร์สเลาเทิร์นเมื่อ 16 มิถุนายน ค.ศ. 1269 การตายของบิดาและการถูกจำคุกอย่างไร้ความหวังของอาผู้ทรงอำนาจทำให้เบียทริซไม่ใช่หมากทางการเมือง ริชาร์ดแต่งงานกับพระองค์เพียงเพราะหลงเสน่ห์พระองค์และไม่สามารถแยกจากพระองค์ได้แม้แต่ค่ำคืนเดียว แต่อย่างไรก็ดี นักเขียนพงศาวดาร โธมัส ไวก์ส ย้ำชัดถึงความสำคัญทางการเมืองของการแต่งงาน: เบียทริซเป็นชาวเยอรมัน ซึ่งจะช่วยให้กษัตริย์อังกฤษของเยอรมันใกล้ชิดกับไพร่ฟ้าข้าแผ่นดินและอาณาจักรของพระองค์มากขึ้น
การไม่ได้รับเชิญให้ไปโรมเพื่อรับการราชาภิเษกเป็นจักรพรรดิและจักรพรรดินีแห่งโรมันอันศักดิ์สิทธิ์ของสามีภรรยาทำให้ริชาร์ดประกาศว่าพระองค์อยากให้เบียทริซได้เห็นดินแดนของพระองค์ในอังกฤษที่ยิ่งใหญ่ไพศาลและเดินทางออกจากเยอรมนี ทั้งคู่ไปถึงโดเวอร์เมื่อ 3 สิงหาคม ค.ศ. 1269 แต่ไม่ได้กลับไปที่เยอรมนีอีก
การเป็นม่าย.
พระราชินีเบียทริซกลายเป็นม่ายในปี ค.ศ. 1272 สองสามีภรรยาไม่มีพระโอรสธิดา พระสวามีของพระองค์ถูกฝังเคียงข้างพระชายาคนที่สอง ซ็องเจียแห่งโพรว็องซ์ แต่เบียทริซอาจจัดแจงให้ฝังหัวใจของริชาร์ดที่โบสถ์นิกายฟรานซิสกันที่เกรย์ไฟรอาร์ส อ็อกฟอร์ด พระองค์ใช้ชีวิตแบบเปิดเผยตัวตน แทบไม่ปรากฏตัวในบันทึกทางประวัติศาสตร์ พระเชษฐาของพระสวามีของพระองค์ พระเจ้าเฮนรี่ที่ 3 แห่งอังกฤษ ส่งของขวัญมาให้พระองค์ใน ค.ศ. 1272 เช่นเดียวกับพระนัดดา พระเจ้าเอ็ดเวิร์ดที่ 1 ใน ค.ศ. 1276 พระองค์ผิดใจกับพระโอรสเลี้ยง เอ็ดมุนด์ เอิร์ลแห่งคอร์นวอลล์คนที่ 2 เรื่องส่วนแบ่งในสินสมรสของมารดา ซ็องเจีย แต่ก็ได้รับข้อยุติในเดือนกุมภาพันธ์ ค.ศ. 1276 พระองค์สิ้นพระชนม์ตอนมีพระชันษา 23 ปี เมื่อ 17 ตุลาคม ค.ศ. 1277 ถูกฝังที่เกรย์ไฟรอาร์ส อ็อฟอร์ด ในฐานะราชินีแห่งเยอรมนี
สังคมไร้เงินสด

สังคมไร้เงินสด  เป็นคำอธิบายภาวะทางเศรษฐกิจที่ธุรกรรมทางการเงินมิได้ดำเนินการด้วยเงินในรูปธนบัตรหรือเหรียญที่จับต้องได้ แต่เป็นการโอนสารสนเทศดิจิทัล (ปกติเป็นตัวแทนอิเล็กทรอนิกส์ของเงิน) ระหว่างภาคีผู้ทำธุรกรรม ธุรกรรมไร้เงินสดสามารถเกิดขึ้นได้โดยใช้เงินตราดิจิทัลอย่างบิตคอยน์ 
มโนทัศน์ดังกล่าวมีการอภิปรายการกว้างขวาง โดยเฉพาะอย่างยิ่งเนื่องจากโลกกำลังเผชิญการใช้วิธีการดิจิทัลบันทึก จัดการ และแลกเปลี่ยนเงินในการค้า การลงทุนและชีวิตประจำวันอย่างรวดเร็วเพิ่มขึ้นในหลายส่วนของโลก และธุรกรรมซึ่งเดิมต้องใช้เงินสดปัจจุบันใช้วิธีอิเล็กทรอนิกส์แทน ปัจจุบันบางประเทศตั้งข้อจำกัดธุรกรรมและค่าธุรกรรมขั้นสูงที่สามารถชำระด้วยวิธีนอกเหนือจากอิเล็กทรอนิกส์ได้ตามกฎหมาย
ดูวาร์ตึ ฟือร์นังดึช

ดูวาร์ตึ ฟือร์นังดึช (คริสต์ศตวรรษที่ 16) เป็นนักการทูตและนักสำรวจชาวโปรตุเกส และเป็นชาวยุโรปคนแรกที่เข้ามาเจริญสัมพันธไมตรีในสยามเมื่อ ค.ศ. 1511 เขาเดินทางเข้ามาเพื่อปฏิบัติภารกิจทางการทูตที่อาณาจักรอยุธยา (ราชอาณาจักรสยาม) หลังจากที่โปรตุเกสเข้าพิชิตมะละกา
ประวัติ.
ดูวาร์ตึ ฟือร์นังดึช เป็นกะลาสีชาวโปรตุเกส เกิดในช่วงปลายคริสต์ศตวรรษที่ 15 ฟือร์นังดึชเป็นคริสเตียนใหม่ซึ่งเป็นคำเรียกบุคคลที่สืบเชื้อสายมัวร์หรือยิวในสมัยนั้น ในช่วงต้นคริสต์ทศวรรษ 1500 ฟือร์นังดึชเดินทางไปมะละกาในฐานะส่วนหนึ่งของการเดินเรือครั้งแรกของดีโยกู ลอปึช ดึ ซึไกรา ในเดือนกันยายน ค.ศ. 1509 เมื่อเหล่ากะลาสีเริ่มกังวลว่าการเดินทางครั้งนี้จะทำให้กลับโปรตุเกสช้าลง กะลาสีหลายคนจึงพยายามบังคับดึ ซึไกรา ให้นำเรือกลับบ้าน หลังแผนการทำลายการสำรวจล้มเหลว ฟือร์นังดึชเป็นหนึ่งในชาวโปรตุเกสสิบเก้าคนที่ถูกจับที่มะละกา ด้วยอุปนิสัยที่เป็นมิตรทำให้เขารอดพ้นจากชะตากรรมของผู้สมรู้ร่วมคิดคนอื่น ๆ เขาร่วมกับรุย ดึ อาราอูฌู รวบรวมความรู้เกี่ยวกับวัฒนธรรมของภูมิภาค และกลายเป็นทูตของอาฟงซู ดึ อัลบูแกร์กึ ในช่วงนั้นเขาได้เรียนรู้ภาษามลายูอยู่บ้าง
ใน ค.ศ. 1511 ชาวโปรตุเกสพิชิตมะละกา เมื่อรู้ว่าราชอาณาจักรสยามก็อ้างสิทธิ์ดินแดนในมะละกา อัลบูแกร์กึจึงส่งฟือร์นังดึชพร้อมคณะผู้แทนทางทูตไปยังราชสำนักของสมเด็จพระรามาธิบดีที่ 2 เพื่ออธิบายว่าเหตุใดโปรตุเกสถึงยึดมะละกา เพื่อแสดงอำนาจของจักรวรรดิโปรตุเกส และเพื่อเริ่มความสัมพันธ์ทางการค้าระหว่างโปรตุเกสกับอยุธยา เขาถูกส่งไปพร้อมกับกัปตันชาวจีนสองคนและกลายเป็นชาวยุโรปคนแรกที่เดินทางมาถึงสยาม โดยเขาประสบความสำเร็จในการสถาปนาความสัมพันธ์ฉันมิตรระหว่างราชอาณาจักรโปรตุเกสกับราชอาณาจักรสยาม แล้วกลับมาพร้อมทูตสยามซึ่งนำของขวัญและจดหมายมาให้แก่อัลบูแกร์กึและถวายแด่พระมหากษัตริย์โปรตุเกส ห้าปีหลังจากการติดต่อครั้งแรกนั้น อยุธยาและโปรตุเกสบรรลุข้อตกลงทำสนธิสัญญาที่อนุญาตให้โปรตุเกสเข้ามาค้าขายในอาณาจักรได้
โบอัก

โบอัก มีชื่อทางการว่า เทศบาลโบอัก  เป็นเทศบาลระดับที่หนึ่ง และเป็นเมืองศูนย์กลางของจังหวัดมารินดูเก ประเทศฟิลิปปินส์ โดยในปี ค.ศ. 2015 มีประชากร 54,730 คน โดยมีย่านธุรกิจที่สำคัญในเขตบารังไกย์ซันมีเกล, มูรัลโลน และเมอร์คาโด เป็นที่ตั้งของสำนักงานและสถานศึกษาหลายแห่ง
การขนส่ง.
สะพานบิกลัง-อาวา เป็นสะพานที่ยาวที่สุดในจังหวัด เชื่อมต่อระหว่างบารังไกย์ตัมปุส และบารังไกย์บันตัด
ฟุตบอลทีมชาติบูร์กินาฟาโซ

ฟุตบอลทีมชาติบูร์กินาฟาโซ เป็นทีมฟุตบอลตัวแทนของประเทศบูร์กินาฟาโซ อยู่ภายใต้การควบคุมสหพันธ์ฟุตบอลบูร์กินาบี ก่อนหน้านั้นเคยรู้จักกันในชื่อ ฟุตบอลทีมชาติอัปเปอร์วอลตา และเปลี่ยนชื่อมาเป็นบูร์กินาฟาโซในปี ค.ศ. 1984 ตามการเปลี่ยนชื่อประเทศ บูร์กินาฟาโซจบอันดับที่สี่ในการแข่งขันแอฟริกาคัพออฟเนชันส์ 1998 ในฐานะเจ้าภาพ ส่วนผลงานที่ดีที่สุดคือการจบอันดับรองชนะเลิศในปี 2013
 "ณ วันที่ 17 มกราคม ค.ศ. 2022"
"ตัวหนา หมายถึง ผู้เล่นที่ยังเล่นอยู่ในปัจจุบัน"
สถิติผู้เล่น.
<templatestyles src="Col-begin/styles.css"/>
<templatestyles src="Col-begin/styles.css"/>
ปล้นมหากาฬ

ปล้นมหากาฬ  เป็นภาพยนตร์อเมริกันในปี 2013 แนวแอคชั่น กำกับโดย เทย์เลอร์ แฮ็คฟอร์ด นำแสดงโดย เจสัน สเตธัม, เจนนิเฟอร์ โลเปซ, ไมเคิล ชิคลิส, บ็อบบี แคนนาเวล, นิค โนลเต้
เนื้อเรื่องย่อ.
พาร์คเกอร์ ถือเป็นมือหนึ่งในเรื่องการโจรกรรม เขามีทั้งไหวพริบและฝีมือการต่อสู้ และยังเชี่ยวชาญในเรื่องการวางแผนปล้นที่ไม่มีใครคาดคิด สิ่งเดียวที่เขาต้องการก็คือลูกมือที่เชื่อใจได้ อย่างไรก็ตามการโจรกรรมครั้งล่าสุดของเขากลับไม่เป็นอย่างที่คาด เมื่อ พาร์คเกอร์ ตัดสินใจทำงานร่วมกับ มีแลนเดอร์ หัวหน้าแก๊งค์มาเฟีย ที่ตัดสินใจหักหลังเขาหลังจากจบงาน และปล่อยให้ พาร์คเกอร์ นอนรอความตายอยู่ข้างถนน หลังจากที่ พาร์คเกอร์ เอาตัวรอดจากความตายมาได้อย่างหวุดหวิด เขาก็มีเป้าหมายในการล้างแค้นกลุ่มคนที่หักหลังเขา โดยเขาก็ไล่ตามจนมาถึงปาล์มบีช โดยปลอมตัวเป็นเศรษฐีจากเท็กซัสที่กำลังหาซื้อบ้าน ซึ่งก็ทำให้เขาได้รู้จักกับ เลสลี่ นายหน้าอสังหาริมทรัพย์ที่กำลังมีปัญหาเรื่องหนี้สิน ด้วยความช่วยเหลือของเธอ พาร์คเกอร์ ก็ได้ล่วงรู้ถึงแผนการปล้นเครื่องเพชรมูลค่ากว่า 50 ล้านเหรียญของ มีแลนเดอร์ ซึ่งก็ทำให้เขาตัดสินใจที่จะซ้อนแผนปล้นอีกที เพื่อล้างแค้นในสิ่งที่พวกมันได้ทำกับเขา
อู๋ซิน จอมขมังเวทย์

อู๋ซิน จอมขมังเวทย์  เป็นละครโทรทัศน์ที่ที่สร้างขึ้นในปี ค.ศ. 2015 นำแสดงโดย เอลวิส ฮัน, จีน่า จิน, , จาง รั่วหยุน, เอียน หวัง, สุย หยงเหลียง และยังมีนักแสดงชาวไทยไปร่วมแสดงด้วยคือ ไมค์ ดิ แองเจลโล่ ออกอากาศทางช่อง 3 แฟมิลี ในไทย
เนื้อเรื่องย่อ.
อู๋ซิน...ไม่รู้ว่าตนเองมาจากที่ใด และก็ไม่รู้ว่าจะไปที่ใด โดยพเนจรท่ามกลางเวลาที่ไร้ขอบเขตและไม่มีที่สิ้นสุด อู๋ซินนั้นด้านหนึ่งต้องเผชิญเหตุการณ์มากมาย ด้านหนึ่งต้องเผชิญกับความรัก เพื่อไขว่คว้าหาความรัก รัชสมัยของถงจื้อฮ่องเต้ อู๋ซินพาหญิงคนรักซ่อนตัวอยู่ในป่า แต่เมื่อเปลี่ยนแปลงการปกครองเป็นสาธารณรัฐหญิงคนรักก็แก่ตาย และด้วยความที่ยากจน เพื่อที่มีชีวิตต่อไป อู๋ซินจำเป็นต้องสวมรอยเป็นหลวงจีนอาศัยอยู่ในเมืองแห่งหนึ่ง ดำรงชีวิตอยู่ต่อไป...
วีรชนบนเส้นทางปฏิวัติ

วีรชนบนเส้นทางปฏิวัติ หรือ เบ้าหลอมวีรชน ("Kak zakalyalas' stal"') เป็นนวนิยายแนวสัจนิยมสังคมนิยม ประพันธ์โดย นีโคไล ออร์ตรอฟสกี (1904–1936) โดยที่ ปาเวล ("ปาฟคา") คอร์ชากิน เป็นตัวละครหลักของนวนิยายนี้
เนื้อหาของนวนิยายเป็นการสมมติจากอัตชีวประวัติของออร์ตรอฟสกี ในชีวิตจริงพ่อของออร์ตรอฟสกี เสียชีวิตและแม่ของเขาทำงานเป็นคนทำอาหาร ขณะที่เขาเข้าร่วมสงครามกับกองทัพแดง เขาสูญเสียตาข้างขวาจากกระสุนปืนใหญ่ในระหว่างสงคราม
ประวัติการตีพิมพ์.
ภาคที่หนึ่งของ "วีรชนบนเส้นทางปฏิวัติ" ถูกตีพิมพ์ในปี 1932 ในนิตยสาร "Molodaya Gvardiya" ภาคที่สองของนวนิยายถูกตีพิมพ์ลงในนิตรสารเล่มเดียวกันตั้งแต่เดือน มกราคม ถึงเดือน พฤษภาคม 1934 นวนิยายเรื่องนี้ได้รับการตีพิมพ์ในปี 2479 รูปแบบหนังสือมีการแก้ไขอย่างหนักซึ่งให้สอดคล้องกับแนวคิดสัจนิยมสังคมนิยม ในรูปแบบชุดนั้นออร์ตรอฟสกีได้อธิบายบรรยากาศที่ตึงเครียดของบ้านของปาเวล ความทุกข์ทรมานของเขาเมื่อเขากลายเป็นคนทุพพลภาพ การยุติความสัมพันธ์กับภรรยาของเขา และการแยกทางกันของพวกเขา แต่ทั้งหมดนี้ถูกตัดออกไปในปี 2479 และในนวนิยายฉบับต่อมา
ใน "วีรชนบนเส้นทางปฏิวัติ" ฉบับแปลเป็นภาษาญี่ปุ่นแปลโดย ผู้ซึ่งถูกตัดสินว่าเป็น "สายลับ" และถูกประหารชีวิตหลังจากลักลอกข้ามชายแดนโซเวียตพร้อมกับ Yoshiko Okada ภรรยาของเขาซึ่งเป็นนักแสดงที่มีชื่อเสียง ในความหวังในการพบกับ Vsevolod Meyerhold และ มีส่วนร่วมในการสร้างโรงละครสังคมนิยม
การดัดแปลง.
ในสหภาพโซเวียต "วีรชนบนเส้นทางปฏิวัติ" ได้รับการดัดแปลงเป็นภาพยนตร์ทั้งหมด 3 ครั้งดังนี้:
ในประเทศจีน นวนิยายได้รับการดัดแปลงเป็นซีรีส์โทรทัศน์เรื่องเดียวกันในปี 2000 มีทั้งหมด 20 ตอน ซึ่งนักแสดงทั้งหมดมาจากประเทศยูเครน โดยที่ผู้รับบทคอร์ชากินในเวอร์ชันภาษาจีนคือ
ริเวอร์

ริเวอร์  เป็นซิงเกิลลำดับที่ 14 ของกลุ่มไอดอลญี่ปุ่นเอเคบีโฟร์ตีเอต วางจำหน่ายเมื่อวันที่ 21 ตุลาคม ค.ศ. 2009 เป็นซิงเกิลแรกของวงที่ได้รับอันดับ 1 บนชาร์ตของออริคอนรายสัปดาห์ และมียอดจำหน่าย 179,000 ชุดในสัปดาห์แรก
มิวสิกวีดีโอ.
มิวสิกวีดีโอของเพลงนี้ถ่ายทำขึ้นที่ฐานทัพอากาศอิรุมะ
สมาชิก.
หมายเหตุ: สถานะทีม ณ วันวางจำหน่ายซิงเกิล สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ
ฉบับเจเคทีโฟร์ตีเอต.
"ริเวอร์"  เป็นซิงเกิลแรกของกลุ่มไอดอลอินโดนีเซีย JKT48, วางแผงเมื่อวันที่ 11 พฤษภาคม ค.ศ. 2013 ในสังกัด Hits Record แสดงโดยสมาชิกทีม J และเค็งคิวเซย์ เป็นการคัฟเวอร์มาจากเพลงของ AKB48
รายชื่อเพลง.
ซิงเกิลนี้ประกอบด้วยสองฉบับ: ฉบับปกติ (ซีดีและดีวีดี) และฉบับเธียเตอร์ (ซีดีเท่านั้น).
ฉบับปกติ.
พิเศษ
สมาชิก.
หมายเหตุ: สถานะทีม ณ วันวางจำหน่ายซิงเกิล สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ
"River".
Center: Melody Nurramdhani Laksani, Devi Kinal Putri
ฉบับบีเอ็นเคโฟร์ตีเอต.
ริเวอร์  เป็นอัลบั้มแรกของบีเอ็นเคโฟร์ตีเอต โดยเพลงชื่อเดียวกับอัลบั้มนี้ได้ถูกนำขึ้นแสดงครั้งแรกในคอนเสิร์ต "สตาร์ตโตะ" ที่ ไบเทค บางนา รวมถึงมีการประกาศสมาชิกเซ็มบัตสึที่จะได้เข้าร่วมแสดงในเพลงนี้จำนวน 16 คน วันที่ 31 มีนาคม และ 1 เมษายน พ.ศ. 2561 
สมาชิก.
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
ฉบับเอ็มเอ็นแอลโฟร์ตีเอต.
สมาชิก.
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
ทางหลวงสหรัฐหมายเลข 17

ทางหลวงสหรัฐหมายเลข 17  หรือที่รู้จักในชื่อ ทางหลวงเลียบชายฝั่ง  เป็นทางหลวงสหรัฐแนวเหนือ–ใต้ พาดผ่านพื้นที่ทางตะวันออกเฉียงใต้ของสหรัฐอเมริกา และมีระยะทางส่วนใหญ่อยู่ใกล้ชายฝั่งตะวันออกของสหรัฐ ปลายทิศใต้ของทางหลวงสายนี้อยู่ที่เมืองปุนตากอร์ดา รัฐฟลอริดา ที่ทางแยกกับทางหลวงสหรัฐหมายเลข 41 มุ่งหน้าไปทางทิศเหนือ ใช้เส้นทางร่วมกันกับทางหลวงสหรัฐหมายเลข 50 ในเมืองปารีส รัฐเวอร์จิเนีย และมีปลายทิศเหนือที่ดาวน์ทาวน์ของเมืองวินเชสเตอร์ รัฐเวอร์จิเนีย อันเป็นจุดเริ่มต้นของถนนเทิร์นไพก์ตะวันตกเฉียงเหนือ ซึ่งเป็นช่วงหนึ่งของทางหลวงสหรัฐหมายเลข 50
แม้ว่าทางหลวงสหรัฐหมายเลข 1 จะได้รับพิจารณาให้เป็นทางหลวงที่มีเส้นทางคู่ขนานไปกับอินเตอร์สเตต 95 ทางหลวงสหรัฐหมายเลข 17 ก็มีเส้นทางขนานไปกับอินเตอร์สเตต 95 เช่นกัน และใช้เส้นทางร่วมกันกับอินเตอร์สเตต 95 เป็นระยะสั้น ๆ ในเมืองเฟรดริกส์เบิร์ก และเมืองริดจ์แลนด์ อีกด้วย นอกจากนี้ เส้นทางของทางหลวงสหรัฐหมายเลข 17 นั้นไม่ตรงตามแบบแผนการกำหนดหมายเลขทางหลวงสหรัฐอเมริกา (ถ้ากำหนดตามแบบแผนดังกล่าว ทางหลวงสายนี้ควรจะมีเส้นทางขนานระหว่างทางหลวงสหรัฐหมายเลข 15 และทางหลวงสหรัฐหมายเลข 19 แต่เส้นทางดังกล่าวนั้นได้กำหนดเป็นทางหลวงสหรัฐหมายเลข 219 แทน)
รายพระนามพระราชบุตรของฟาโรห์แรเมซีสที่ 2

ฟาโรห์แรเมซีสที่ 2 มหาราช มีพระราชโอรส และ พระราชธิดาจำนวนมาก ซึ่งมีพระราชโอรสประมาณ 48 ถึง 50 องค์ และพระราชธิดาประมาณ 40 ถึง 53 พระองค์ ซึ่งพระองค์ก็ได้ให้สลักรายพระนามพระราชบุตรไว้ในอนุสาวรีย์วิหารหลายแห่ง
พระราชโอรสองค์แรกของฟาโรห์แรเมซีสที่ 2 มักจะปรากฏในลำดับเดียวกันกับคำพรรณนา รายพระนามพระราชบุตรถูกค้นพบใน Ramesseum, Luxor, Wadi es-Sebua และ Abydos พระนามบางพระนามเป็นที่รู้จักจาก ostraka สุสานและที่อื่น ๆ พระราชโอรสของฟาโรห์แรเมซีสที่ 2 ปรากฏในภาพวาดสงครามและชัยชนะจากสงครามเช่นสงครามแห่งคาเดชและสงครามบุกเมืองซีเรีย ในช่วงรัชกาลของพระองค์ (ปีที่ 5 และ 10 ตามลำดับ) ดังนั้นจึงมีแนวโน้มพระราชบุตรของฟาโรห์แรเมซีสที่ 2 สิ้นพระชนม์ก่อนที่จะขึ้นครองบัลลังก์ไอยคุปต์ ดังนั้นพระราชบุตรของฟาโรห์แรเมซีสที่ 2 หลายพระองค์จึงถูกฝังไว้ในหุบเขากษัตริย์ รหัสสุสาน KV5
ฟาโรห์แรเมซีสที่ 2 มหาราช พยามสลักพระนามพระราชบุตรของพระองค์เอาไว้ในอนุสาวรีย์วิหาร ซึ่งขัดกับประเพณีของอียิปต์มาแต่เดิม ที่คือการสลักชายหนุ่มอยู่เบื้องหลัง จนกว่าจะมีพระนามเป็นทางการที่สำคัญ
นี่อาจเป็นหลักฐานที่ว่าพระวงษ์ของพระองค์ไม่ได้มาจากราชวงศ์
พระราชโอรส.
พระนามต่อไปนี้นี้นำมาจากแหล่งข้อมูลอื่น ๆ นอกเหนือจากรายชื่อราชบุตรของ แรมีซีสที่ 2